Diari Oficial de la Generalitat Valenciana


Sumari del DOGV 6299, del 29-06-2010 (2010/7214)

RESOLUCIÓ de 14 de juny de 2010, de la Conselleria d'Educació, per la qual es concedixen ajudes econòmiques per a les associacions cíviques sense finalitat lucrativa per a la realització d'activitats de promoció de l'ús del valencià en 2010.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6299

Data del DOGV
:   29-06-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/7214


Data del document
:   14-06-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 de juny de 2010, de la Conselleria d'Educació, per la qual es concedixen ajudes econòmiques per a les associacions cíviques sense finalitat lucrativa per a la realització d'activitats de promoció de l'ús del valencià en 2010. [2010/7214]  
Per orde de 28 de desembre de 2010, de la Conselleria d'Educació (DOCV núm. 6182, de 12.01.2010), es convoquen ajudes econòmiques per a les associacions cíviques sense finalitat lucrativa per a la realització d'activitats de promoció de l'ús del valencià en 2010. Posteriorment l'Orde d'1 de juny de 2010, de la Conselleria d'Educació minora l'anterior.  
A la base sexta de l'annex I de la convocatòria s'establien els criteris que ha de seguir la Comissió Tècnica per a l'estudi, l'informe de les sol·licituds i la proposta de concessió.  
Vista la proposta, i fent ús de la delegació del conseller d'Educació expressada en la disposició final primera de l'orde de la convocatòria, resolc,  
Primer  
Concedir les subvencions corresponents a les associacions cíviques sense finalitat lucrativa adjudicant-li a cada una la quantitat que s'especifica en l'annex I, per un import total de 278.460 euros (dos-cents setanta-huit mil quatre-cents seixanta euros) que anirà a càrrec de la línia T0091000 del programa 04.04.05.121.18 del capítol IV del pressupost de la Generalitat per a 2010.  
Segon  
Denegar la subvenció a les sol·licituds que s'especifiquen a l'annex II, pels motius que s'indiquen.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant de la Conselleria d'Educació, en el termini d'un mes a comptar des de l'endemà de la publicació en el DOCV.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el DOCV.  
València, 14 de juny de 2010.- La secretària autonòmica d'Educació: Concepció Gómez Ocaña.  
ANNEX I / ANEXO I  
Relació d'associacions cíviques sense finalitat lucrativa que han sigut subvencionades per Resolució de 14 de juny de 2010, de la secretària autonòmica d'Educació segons l'Orde de convocatòria de 28 de desembre de 2009 (DOCV núm. 6182, de 12.01.2010)  
Relación de asociaciones cívicas sin fin de lucro que han sido subvencionadas por Resolución de 7 de junio de 2010, de la secretaria autonómica de Educación según la Orden de convocatoria de 28 de diciembre de 2009 (DOCV núm. 6182, de 12.01.2010)  
  
ANNEX II / ANEXO II  
Relació d'associacions cíviques sense finalitat lucrativa que no obtenen subvenció per Resolució de 7 de juny de 2010, de la secretària autonòmica d'Educació segons l'Orde de convocatòria de 28 de desembre de 2009 (DOCV núm. 6182, de 12.01.2010)  
Relación de asociaciones cívicas sin fin de lucro que no obtienen subvención por Resolución de 7 de junio de 2010, de la secretaria autonómica de ducación según la Orden de convocatoria de 28 de diciembre de 2009 (DOCVnúm. 6182, de 12.01.2010)  
  
(A) Sol·licitada fora dels terminis establits en l'Orde de convocatòria / Solicitada fuera del plazo establecido en la Orden de convocatoria.  
(B) No complir les bases de la convocatòria / No cumplir las bases de la convocatoria.  
(C) No aportar la documentació requerida / No aportar la documentación requerida.